
KRETINGOS RAJONO SAVIVALDYBĖS TARYBA

SPRENDIMAS
DĖL PRITARIMO KULTŪROS PROJEKTŲ ĮGYVENDINIMUI

2026 m. rugsėjo 17 d. Nr. T1-261
Kretinga

Vadovaudamasi Lietuvos Respublikos vietos savivaldos įstatymo 6 straipsnio 13 punktu, Lietuvos kultūros tarybos administruojamomis lėšomis finansuojamų projektų teikimo gairių, patvirtintų Lietuvos Respublikos kultūros ministro 2021 m. gruodžio 29 d. įsakymu Nr. ĮV-1487 „Dėl Lietuvos kultūros tarybos administruojamomis lėšomis finansuojamų projektų teikimo gairių ir stipendijų kultūros ir meno kūrėjams skyrimo tvarkos aprašo patvirtinimo“, 10 punktu ir atsižvelgdama į Kretingos muziejaus 2026 m. rugsėjo 4 d. prašymą Nr. V3-161 „Dėl garantinio rašto“, Kretingos rajono savivaldybės M. Valančiaus viešosios bibliotekos 2026 m. rugsėjo 10 d. raštą Nr. V6-141 „Dėl garantinių kofinansavimo raštų kultūros projektams“, Salantų kultūros centro 2026 m. rugsėjo 10 d. raštą Nr. SDV-94 „Prašymas dėl garantinio rašto“, raštą Nr. SDV-96 „Prašymas dėl garantinio rašto“, Kartenos bendruomenės centro „Kartena“ 2026 m. rugsėjo 9 d. raštą „Dėl garantinio kofinansavimo rašto kultūros projektui“, Kretingos rajono kultūros centro 2026 m. rugsėjo 11 d. raštą Nr. (1.13 E) 6V-245 „Dėl garantinių raštų kultūros projektams“, Kretingos rajono Darbėnų gimnazijos  2026 m. rugsėjo 11 d. raštą Nr. (1.10Mr) R2-142 „Dėl garantinio rašto“, Kretingos rajono savivaldybės taryba nusprendžia:
1. Pritarti šių kultūros projektų įgyvendinimui:
1.1. Kretingos muziejui dalyvaujant pareiškėjo teisėmis:
1.1.1. „Paroda „Kretynga. Sugrįžimas“;
1.2. Kretingos rajono savivaldybės M. Valančiaus viešajai bibliotekai dalyvaujant pareiškėjo teisėmis:
1.2.1. „Profesionaliojo ir mėgėjų meno sinergija: naujos žinios ir gilesnės patirtys“;
1.2.2. „Knygų klubų kultūra: nuo skaitymo iki dialogo“;
1.2.3. „Talentas iš lentynos“;
1.3. Kretingos rajono Salantų kultūros centrui dalyvaujant pareiškėjo teisėmis:
1.3.1. „GAID.art / Salantai bunda“;
1.3.2. „Tarptautinis gyvosios istorijos festivalis „Kuršē ont Imbaries“;
1.4. Kartenos bendruomenės centrui  „Kartena“ dalyvaujant pareiškėjo teisėmis:
1.4.1. „Žolinė Kartenoje“;
1.5. Kretingos rajono kultūros centrui dalyvaujant pareiškėjo teisėmis:
1.5.1. „XXIII tarptautinis jaunimo teatrų festivalis-kūrybinė laboratorija „Atžalyno scena“; 
1.5.2. „Karolštato festivalis: tėkmės kodas“;
1.5.3. „Darbuotojų kūrybinių kompetencijų ugdymas „3K – Kultūrą Kurkime Kartu“;
1.5.4. „4th International Choral Music Festival „Baltic Harmonies“ / IV tarptautinis chorinės muzikos festivalis „Baltijos sąskambiai“;
1.6. Kretingos rajono Darbėnų gimnazijai dalyvaujant pareiškėjo teisėmis:
1.6.1. „Darbėnai. Tapatybė akmenyje“.
2. Numatyti Kretingos rajono savivaldybės biudžete ne mažiau kaip 10 proc. tinkamų finansuoti 1.1.1 papunktyje minimo kultūros projekto išlaidų.
3. Numatyti Kretingos rajono savivaldybės biudžete ne mažiau kaip 30 proc. tinkamų finansuoti 1.2.1, 1.2.2, 1.2.3, 1.3.1, 1.3.2, 1.4.1, 1.5.1, 1.5.2, 1.5.3, 1.6.1 papunkčiuose minimų kultūros projektų išlaidų.
4. Numatyti Kretingos rajono savivaldybės biudžete ne mažiau kaip 20 proc. tinkamų finansuoti 1.5.4 papunktyje minimo kultūros projekto išlaidų.

